**Kondicionalita a priame platby pre roky 2023 – 2027 aktuálny stav**

**Typy podpôr, zoznam nariadení vlády**

**Aktuálne je známy tento zoznam nariadení vlády SR za oblasť priamych a environmentálnych podpôr:**

Nariadenie vlády Slovenskej republiky č. 435/2022 z 30. novembra 2022, ktorým sa ustanovujú **požiadavky na udržiavanie poľnohospodárskej plochy, aktívneho poľnohospodára a kondicionality**. Link: <https://www.slov-lex.sk/pravne-predpisy/SK/ZZ/2022/435/vyhlasene_znenie.html>

Nariadenie vlády Slovenskej republiky č. 436/2022 z 30. novembra 2022, ktorým sa ustanovujú pravidlá poskytovania podpory v poľnohospodárstve formou **priamych platieb**. Link: <https://www.slov-lex.sk/pravne-predpisy/SK/ZZ/2022/436/vyhlasene_znenie.html>

Nariadenie vlády Slovenskej republiky č. 437/2022 z 30. novembra 2022, ktorým sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných **vnútroštátnych platieb** v znení neskorších predpisov. Link: <https://www.slov-lex.sk/pravne-predpisy/SK/ZZ/2022/437/vyhlasene_znenie.html>

Návrh nariadenia vlády Slovenskej republiky, ktorým sa ustanovujú pravidlá poskytovania podpory na **neprojektové intervencie** Strategického plánu spoločnej poľnohospodárskej politiky.

**Nariadenie vlády SR č. 436/2022 z 30. novembra 2022, ktorým sa ustanovujú pravidlá poskytovania podpory v poľnohospodárstve formou priamych platieb**

Toto nariadenie vlády ustanovuje pravidlá poskytovania podpory v poľnohospodárstve vo forme oddelených a viazaných priamych platieb) (ďalej len „priama platba“), ktorými sú:

1. základná podpora príjmu v záujme udržateľnosti,
2. komplementárna redistributívna podpora príjmu v záujme udržateľnosti,
3. komplementárna podpora príjmu pre mladého poľnohospodára,
4. podpora formou celofarmovej eko-schémy,
5. podpora na zlepšenie životných podmienok zvierat podporou pastevného chovu,
6. viazaná podpora príjmu na pestovanie vybraných druhov bielkovinových plodín,
7. viazaná podpora príjmu na kravy chované v systéme s trhovou produkciou mlieka,
8. viazaná podpora príjmu na ovce a kozy,
9. viazaná podpora príjmu na pestovanie chmeľu,
10. viazaná podpora príjmu na pestovanie cukrovej repy,
11. viazaná podpora príjmu na pestovanie vybraných druhov ovocia,
12. viazaná podpora príjmu na pestovanie vybraných druhov zeleniny.

**Návrh nariadenia vlády Slovenskej republiky, ktorým sa ustanovujú pravidlá poskytovania podpory na neprojektové intervencie Strategického plánu spoločnej poľnohospodárskej politiky**

Toto nariadenie vlády ustanovuje pravidlá poskytovania podpory na neprojektové intervencie (ďalej len „intervencie“) formou podpory:

1. pre oblasti s prírodnými alebo inými osobitnými obmedzeniami,
2. v rámci sústavy Natura 2000 na poľnohospodársku plochu,
3. v rámci sústavy Natura 2000 na lesný pozemok,
4. na chov a udržanie ohrozených plemien hospodárskych zvierat,
5. dobrých životných podmienok zvierat,
6. na precízne hnojenie orných pôd – ochranu vodných zdrojov,
7. na šetrné hospodárenie na ornej pôde, ovocných sadoch a vinohradoch,
8. na ochranu a zachovanie biodiverzity,
9. na zatrávňovanie ornej pôdy,
10. na ekologické poľnohospodárstvo,
11. na lesnícko-environmentálne a klimatické služby a ochranu lesov,
12. na založenie agrolesníckeho systému na poľnohospodárskej pôde a na ochranu a údržbu založeného agrolesníckeho systému,
13. na založenie líniových vegetačných prvkov a na ochranu a údržbu drevín v rámci založeného líniového vegetačného prvku,
14. na zalesňovanie poľnohospodárskej pôdy a na ochranu a údržbu drevín v rámci zalesnenej pôdy.

**Nariadenie vlády SR č. 437/2022 z 30. novembra 2022, ktorým sa mení a dopĺňa nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov**

Toto nariadenie vlády ustanovuje podmienky poskytovania podpory v poľnohospodárstve formou prechodných vnútroštátnych platieb, ktorými sú:

a) doplnková vnútroštátna platba na plochu

b) doplnková vnútroštátna platba na chmeľ,

c) doplnková vnútroštátna platba na dobytčie jednotky.

**Nariadenie vlády SR č. 435/2022 z 30. novembra 2022, ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality**

**Toto nariadenie vlády SR upravuje, čo sa rozumie:**

**Poľnohospodárskou činnosťou**

**pestovaním rýchlorastúcich drevín** pestovanie drevín, ktorých zoznam a maximálny cyklus zberu je uvedený v prílohe č. 1

**poľnohospodárskou plochou** plocha, ktorá zahŕňa ornú pôdu, plochu s trvalými plodinami alebo trvalý trávny porast vrátane agrolesníckeho systému,

**ornou pôdou** plocha obrábaná na účel pestovania plodín vrátane plochy nevyhnutne potrebnej na obhospodarovanie pestovaných plodín alebo plocha vhodná na pestovanie plodín, ktorá prechodne nie je využívaná na pestovanie plodín

**plochou s trvalými plodinami** plocha s plodinami pestovanými bez osevného postupu, ktoré sú priamo koreňmi spojené s pôdou a ktoré sú pestované na pôde najmenej päť rokov a opakovane produkujú úrodu, vrátane škôlok, pôdy v skleníkoch a pôdy pod inými trvalými alebo mobilnými krytmi;

**trvalým trávnym porastom** plocha tráv alebo iných bylinných krmovín, ktoré vyrástli prirodzene alebo boli vypestované, a na ktorej sa najmenej päť rokov nestriedali plodiny alebo nevykonávala orba,

**Agrolesníckym systémom**

**Nariadenie vlády SR č. 435/2022 z 30. novembra 2022 - § 3 - Udržiavanie poľnohospodárskej plochy**

1. Poľnohospodár) je povinný plniť požiadavky na udržiavanie poľnohospodárskej plochy v stave, v ktorom je vhodná na pasenie a pestovanie bez prípravných činností presahujúcich použitie bežných poľnohospodárskych postupov a strojov, podľa odsekov 2 až 4. Požiadavky na udržiavanie poľnohospodárskej plochy podľa odsekov 2 až 4 sa nevzťahujú na poľnohospodársku plochu, na ktorej je určený spôsob obhospodarovania podľa osobitného predpisu).
2. Ak ide o porast na pôde ležiacej úhorom, poľnohospodár je povinný udržiavať poľnohospodársku plochu, najmä zabrániť rozširovaniu náletov drevín a odstraňovať invázne druhy rastlín a húževnaté buriny.
3. Ak  ide o plochu s trvalými plodinami, poľnohospodár je povinný udržiavať poľnohospodársku plochu najmä ošetrovaním výsadby a medziradia v súlade s agrotechnickou praxou a výrobným zameraním poľnohospodára. V prípade radov výsadby sa udržiavaním rozumie aj ošetrovanie radov výsadby vhodnou agrotechnickou operáciou v čase vhodnom na ošetrovanie a ochrana proti chorobám a škodcom.

Ak ide o **trvalý trávny porast, poľnohospodár je povinný udržiavať poľnohospodársku plochu kosením alebo spásaním a prvú agrotechnickú operáciu vykonať do 31. júla s výnimkou prípadov, ak vzhľadom na nepriaznivé klimatické podmienky nemožno prvú agrotechnickú operáciu vykonať v určenom termíne; túto skutočnosť poľnohospodár oznámi pôdohospodárskej platobnej agentúre do 31. júla a prvú agrotechnickú operáciu vykoná bezodkladne po tom, čo pominuli dôvody, pre ktoré nemohol vykonať prvú agrotechnickú operáciu v určenom termíne.** Doplnkovo k udržiavaniu plochy kosením alebo spásaním podľa prvej vety možno vykonať aj mulčovanie; doplnkovosť mulčovania predstavuje také udržiavanie poľnohospodárskej plochy, pri ktorom každý pozemok musí byť obhospodarovaný kosením alebo spásaním ako hlavnou agrotechnickou operáciou a mulčovanie sa vykonáva iba ako vedľajšia činnosť po vykonaní alebo pred vykonaním hlavnej agrotechnickej operácie. V prípade pasenia musia byť na poľnohospodárskej ploche odstránené nespasené časti. **Poľnohospodár je povinný do 14 dní po kosení odstrániť pokosenú hmotu.**

**Návrh nariadenia vlády SR, ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality § 5 – kondicionalita**

Prijímateľ je povinný dodržiavať požiadavky hospodárenia a normy dobrého poľnohospodárskeho a environmentálneho stavu pôdy, ktoré sú uvedené v prílohe č. 2. (Príloha III nariadenia Európskeho parlamentu a Rady EÚ 2021/2115).

Požiadavky hospodárenia budú, podobne ako v tomto období, zamerané na tieto oblasti:

1. klima a životné prostredie (ochrana povrchovej a spodnej vody, ochrana biodiverzity)

2. Verejné zdravie, zdravie zvierat a rastlín (bezpečnosť potravín, prípravky na ochranu rastlín),

3. Dobré životné podmienky zvierat (minimálne normy na ochranu teliat, ošípaných, ochrana zvierat chovaných na hospodárske účely).

Celkový počet požiadaviek hospodárenia je jedenásť**. Dávame do pozornosti znenie kontrolných otázok v pripravovanom usmernení k nariadeniu vlády.**

**Odporúčania – Kondicionalita**

Z Kondicionalít dávame do pozornosti predovšetkým „výnimku“ z termínu vykonania prvej agrotechnickej operácie na trvalom trávnom poraste (§ 3, ods. 3):

„ Ak ide o trvalý trávny porast, poľnohospodár je povinný udržiavať poľnohospodársku plochu kosením alebo spásaním a prvú agrotechnickú operáciu vykonať do 31. júla s výnimkou prípadov, ak vzhľadom na nepriaznivé klimatické podmienky nemožno prvú agrotechnickú operáciu vykonať v určenom termíne; túto skutočnosť poľnohospodár oznámi pôdohospodárskej platobnej agentúre do 31. júla a prvú agrotechnickú operáciu vykoná bezodkladne po tom, čo pominuli dôvody, pre ktoré nemohol vykonať prvú agrotechnickú operáciu v určenom termíne“

**Odporúčania - Normy dobrého poľnohospodárskeho a environmentálneho stavu pôdy**

Z DPEP dávame do pozornosti predovšetkým znenie DPEP 5 a 6, vzhľadom na ich zmeny zapracované do aktuálnej podoby.

Slovenská republika uplatní pre rok 2023 výnimku z aplikovania DPEP 7. Pre rok 2024 sa predpokladá zmena znenia DPEP 7.

**Požiadavky hospodárenia**

Požiadavky hospodárenia budú, podobne ako v tomto období, zamerané na Klimu a životné prostredie, (ochrana povrchovej a spodnej vody, ochrana biodiverzity), Verejné zdravie, zdravie zvierat a rastlín (bezpečnosť potravín, prípravky na ochranu rastlín), Dobré životné podmienky zvierat (minimálne normy na ochranu teliat, ošípaných, ochrana zvierat chovaných na hospodárske účely).

**Dovoľujeme si odporučiť, rovnako ako v predchádzajúcom programovom období, oboznámiť sa so všetkými požiadavkami hospodárenia, ktoré sa na žiadateľa vzťahujú, nakoľko tiež ovplyvňujú výšku základnej podpory.**

**Základné odporúčania**

**Pred podaním žiadosti o podporu odporúčame detailne preštudovať:**

1. aktuálnu verziu príslušných nariadení vlády SR,

2. aktuálnu verziu usmernení k príslušným nariadeniam vlády SR,

3. Príručku pre žiadateľa o platby, prípadne ďalšie zdroje informácií a

4. urobiť si „inventúru“ pozemkov a plnenia príslušných podmienok a predchádzať tak z pozície žiadateľa ďalším problémom.

**Dávame do pozornosti znenie podmienok a kontrolných otázok v pripravovanom usmernení k nariadeniu vlády.**